HeTree/MevakerConcSen huggingface dataset:
אין להעסיק סגן בשכר 30,881 עד 5,000 ראש עיריית גבעת שמואל מר יוסי ברודני הורה לקצץ ממשכורתו מאפריל 2009 עד דצמבר 2010 כ- 2,000 ש"ח בכל חודש, ובסך הכול 35,000 ש"ח, ולהעביר את החלק שקוצץ משכרו למטרה חינוכית בעיר.
ראש העירייה הסביר למשרד מבקר המדינה כי פעל כך "מתוך רצון אישי ואמונה כי תחום החינוך והרווחה בעיר הוא חשוב מאין כמותו ולא רק כסיסמא וכמס שפתיים".
ראש המועצה המקומית בנימינה -גבעת עדה מר אורי דיסטניק הנחה את גזברות המועצה המקומית לנכות מראשית שנת 2012 בכל חודש3% משכר הברוטו שלו ושל סגנו (מר בני עבו), במסגרת פעולות להתייעלות המועצה.
משרד מבקר המדינה מציין בחיוב את דרך פעולתם של ראש עיריית גבעת שמואל ושל ראש המועצה המקומית בנימינה-גבעת עדה וסגנו בכל הנוגע לקיצוץ במשכורתם.
התנהגותם יש בה משום מתן דוגמה אישית ברוכה.
מינוי סגנים בשכר נמצא כי שני הסגנים שמינתה עיריית רהט בדצמבר 2008 קיבלו מהעירייה באותו חודש שכר עבור 50% משרה, אף שמשרד הפנים אישר לשלם להם שכר רק החל מיולי 2009 .
החשב המלווה הורה לגזבר בנובמבר 2011 לדרוש את השבת הכספים ששילמה העירייה שלא כדין ( 6,217 ש"ח לכל אחד מהסגנים).
הסכום שקיבל אחד הסגנים קוזז ממשכורתו לחודש דצמבר 2011, ואילו הסגן האחר טרם השיב לעירייה את הכספים, בטענה כי אין זה חוקי לדרוש ממנו להשי ב שכר שקיבל עבור עבודה שביצע, וכי תביעה להחזרת הכסף תפגע במצבו הכספי16.
16 על פי תשובתו למשרד מבקר המדינה מיוני 2012.
משרד מבקר המדינה העיר לעירייה כי עליה לנקוט את הצעדים הדרושים כדי להשיב לקופתה את הכסף ששולם לסגן הנוסף ללא אישור משרד הפנים.
שכר סגן ראש רשות מקומית שנבחר במקום סגן שחדל לכהן בחוזר ה מנכ"ל ממאי 2004 נקבע כי "ישולם שכר לסגני ראש רשות שהתחלפו במהלך תקופת כהונת המועצה" רק אם התקיים אחד מהתנאים האלה: 1.
אם הודח סגן ראש רשות בשכר או התפטר מכהונתו, תהיה הרשות רשאית לשלם שכר לסגן שנבחר באותה קדנציה במקום מי שחדל לכהן, ובלבד שלא יהיה יותר מחילוף אחד.
תשלום שכר לסגן שנבחר במקום מי שחדל לכהן כאמור, מותנה בהגשת תצהיר מטעמו המאשר כי בחירתו לכהונה לא נעשתה על פי הסכם רוטציה שנעשה לפני הבחירות לרשויות המקומיות או בסמוך לאחריהן.
התפטר סגן ראש רשות או פרש על פי הסכם רוטציה, ישולם שכר לסגן שנבחר באותה קדנציה במקום מי שחדל לכהן, רק אם הסכם הרוטציה הונח על שולחן המועצה בתוך 45 ימים מיום שראש הרשות הראשון בכל תקופת כהונה החל לכהן.
קיום הסכם הרוטציה כאמור במקרה זה מותנה בכהונה של 28 חודשים לפחות של הסגן הראשון.
10 מסר סגן ראש עיריית רהט דאז לראש העירייה מכתב שבו הודיע על התפטרותו מתפקידו ב- 27.
11 ומחברות במועצה ב- 5.
11 הודיע הסגן גם למועצת העירייה כי הוא מתפטר מתפקידו.
11 בחרה מועצת העירייה בחבר מועצה אחר לתפקיד סגן ראש העירייה בשכר במקומו של הסגן היוצא ואצלה לו סמכויות בתחומ י ההנדסה, שיפור פני העיר, המסחר, התעשייה והחקלאות.
הסגן החדש שנבחר, שהיה חבר המועצה מטעם הרשימה שמטעמה כיהן הסגן היוצא, הצהיר לפני המועצה: "לא היה ביני לבין הסגן המתפטר הסכם רוטציה כלשהו לפני הבחירות לרשויות המקומיות, ולא בסמוך אחריהן".
הסגן היוצא הודיע כי אין הסכם רוטציה, וכי התפטרותו נעשית מסיבות אישיות.
לעומת זאת, חבר המועצה וראש העירייה לשעבר (מר טלאל אלקרינאווי) טען באותה ישיבה כי מאחר שהסגן היוצא והסגן הנכנס הם חברי אותה רשימה, הרי שהיה ביניהם "הסכם רוטציה, שלא הונח על שולחן המועצה סמוך לבחירות לעירייה והסכם כזה לא הובא לידיעת הציבור, לשם שקיפות".
בספטמבר 2011 פנה ראש העירייה למשרד הפנים בבקשה לאשר את תשלום שכרו של הסגן החדש בהיקף של %50 משרה, "בעקבות הסיכום עם החשב המלווה"17 (שניתן לאחר קבלת המלצת הגזבר ואישור היועץ המשפטי להחלטות שהתקבלו בישיבת המועצ ה).
מנכ"ל משרד הפנים מר עמרם קלעג'י אישר בנובמבר 2011 את תשלום שכרו של הסגן החדש למפרע מ- 1.
משרד מבקר המדינה העיר לעיריית רהט כי התפטרותו של סגן ראש העירייה בהודעה מוקדמת שנמסרה יותר מחמישה חודשים לפני שהתפטר, ושצוין בה תאריך ההתפטרות שחל בדיוק 28 חודשים לאחר תחילת כהונתו, מעלה את החשש כי ההתפטרות נעשתה בשל הסכם רוטציה ולא מסיבות אישיות.
לפיכך היה על העירייה לבדוק את נסיבות ההתפטרות בדיקה מעמיקה יותר קודם שתמליץ לאשר את התשלום לסגן החדש.
משרד מבקר המדינה העיר למשרד הפנים כי היה אף עליו לבדוק את נסיבות ההתפטרות קודם שיאשר את מינויו של סגן חדש בשכר.
17 הסיכום נעשה בעל פה.
אין ידוע עם מי סיכם החשב המלווה את הדברים ומה בדיוק סוכם.
תשלומים והטבות הנלווים לשכר .
ראש רשות מקומית וסגניו בשכר זכאים, על פי הוראות משרד הפנים, להשתתפות הרשות בהוצאות החזקת רכבם ("רכב אישי"), להחזר הוצאות אש"ל ולהשתתפות בהוצאות הטלפון הקווי והטלפון הנייד, בשכר הלימוד בעניינים מסוימים שנקבעו, ברכישת מתנות, בהוצאות לרכישת בגדים ובעלות רכישת עיתונים.
החזקת רכב צמוד עבור ראש הרשות בחוזר המנכ"ל ממאי 2004 נקבע כי ראש הרשות רשאי לבחור באחת משלוש אפשרויות החזקת הרכב האלה: 1 .
רכב צמוד- העירייה תרכוש עבורו כלי רכב לצורך מילוי תפקידו ותשלם את הוצאות החזקתו.
שכירת רכב בשיטת ליסינג תפעולי.
החזר הוצאות ההחזקה של רכב אישי (להלן- קצובת החזקת רכב).
בחוזר המנכ"ל פורטו התנאים והסייגים לרכישת רכב ולהחזקתו, שבמסגרתם מותר לרשות המקומית לפעול.
נמצא כי משרד הפנים קבע את הסכומים המרביים שהרשויות רשאיות להוציא על רכישת רכב, על פי גודל הרשות, אולם הוא לא קבע את הסכום המרבי שהרשות המקומית רשאית להוציא לשם שכירת רכב בשיטת ליסינג תפעולי.
יצוין כי בדרך כלל שכירת רכב בשיטה זו יקרה יותר ממחיר המחירון של הרכב.
עוד נקבע בחוזר המנכ"ל האמור כי רכישת רכב צמוד עבור ראש הרשות טעונה אישור מועצת הרשות ומותנית בהקצאת הקצבה לכך בתקציב המאושר, וכי עלות הרכב הנרכש תיקבע לפי קבוצות מחירים שקבע משרד האוצר.
ראש רשות שאוכלוסייתה מונה עד 250,000 תושבים יהיה זכאי לקבל רכב חדש השייך לקבוצת מחיר 4 ומחירו עד 163,000 ,ש"ח, ויהיה רשאי לרכוש רכב משופר ובתנאי ששיעור תוספת התשלום לא יהיה יותר מ-15% ממחיר כלי הרכב בקבוצה המאושרת (בתוספת התשלום נושאת הרשות).
קביעת קבוצת המחיר שממנה נבחר כלי הרכב שראש הרשות זכאי לרכוש מטרתה לחסוך בהוצאות קניית הרכב והחזקתו.
בחוזר מנכ"ל משרד הפנים מנובמבר 2004 ,פורסמה הבהרה להנחיות האמורות "לא מאושרת בכל מקרה רכישת רכב בדירוג גבוה יותר מהדירוג שנקבע.
אף אם עלותו נמוכה"18 .
להלן פרטים על כלי הרכב הצמודים שעמדו לרשות ראשי הרשויות שנבדקו בסוף תקופת הביקורת של משרד מבקר המדינה19 : .
18 בחוזר מנכ"ל משרד הפנים מפברואר 2012 עודכנו מחירי כלי הרכב שרשויות מקומיות רשאיות לקנות עבור ראש הרשות.
בחוזר נקבע כי מחיר כלי הרכב לא יעלה על 175,000 ש"ח.
יצוין, כי הנחיה זו הוצאה לאחר התקופה הנסקרת בביקורת ולא חלה באותה תקופה.
במשך תקופת הביקורת הוחלפו כלי הרכב ששימשו את רוב ראשי הרשויות 1690 דוח שנתי63ג .
הייצור סוג כלי הרכב .
122,292 1,800 4 פברואר .
2011 2011 הונדה סיוויק אור יהודה .
139,356 1,994 5 מאי 2011 2011 סובארו .
165,096 1,600 5 יולי 2011 2011 פיג'ו508 הגלבוע .
164,119 1,800 5 אוגוסט .
2010 2010 סקודה סופרב להבים .
147,404 3,500 4 מרץ 2009 2009 שברולט .
151,065 1,598 5 אפריל 2012 2012 פיג'ו 5008 רהט .
175,000*** 2,362 6 דצמבר .
2008 2008 טויוטה קאמרי רמת השרון .
158,000 3,500 5 מאי 2010 2010 שברולט .
* ראשי עיריות אום אל -פחם, גבעת שמואל וסח'נין וראש המועצה המקומית עראבה ויתרו על השימוש ברכב צמוד וקיבלו קצובת החזקת רכב לפי מכסה חודשית קבועה, כפי שנקבע בהנחיות משרד הפנים ממאי 2004 .
כלי הרכב נשכרו בשיטת הליסינג התפעולי *** מחירו המלא של הרכב היה 200,000 ש"ח, אולם הוא נרכש בהנחה של 12.
בדיקת הליך רכישתם של כלי הרכב הצמודים של ראשי הרשויות או שכירתם בשיטת הליסינג התפעולי העלתה את הממצאים האלה: 1.
המועצות המקומיות בנימינה-גבעת עדה ולהבים והמועצות האזוריות הגלבוע ושומרון שכרו עבור ראשי הרשויות שלהן בשיטת הליסינג התפעולי כלי רכב המשתייכים לקבוצת מחיר 5 , אף שלפי הנחיות משרד הפנים, רכב צמוד השייך לקבוצה זו יירכש עבור ראשי שלוש הערים הגדולות בלבד (ירושלים, תל אביב-יפו וחיפה).
יצוין כי משרד הפנים התיר למועצה המקומית בנימינה -גבעת עדה לרכוש עבור ראש המועצה רכב שעלותו עד 165,000 ,)ש"ח (ואכן, המועצה עמדה במגבלה זו וכן התיר למועצה המקומית להבים לרכוש עבור ראש המועצה רכב "משופר יותר ובתנאי שהיקף החריגה הכספית לא תעלה על 15% ממחיר הרכב הנקוב בחוזר מנכ"ל מס' 5/2004 ", אך לא קבע באישורים שנתן למועצות אלה כי הן זכאיות לרכוש עבור ראש המועצה רכב המשתייך לקבוצת מחיר 4 בלבד, כעולה מהנחיותיו.
משרד מבקר המדינה העיר למועצה המקומית להבים ולמועצה האזורית שומרון כי הן חרגו מהנחיות משרד הפנים, שלפיהן יירכש עבור ראש המועצה רכב המשתייך לקבוצת מחיר 4 בלבד.
המועצה האזורית שומרון מסרה כי על פי תקנות מס הכנסה, כלי הרכב שראשי הרשויות זכאים לקבלם אינם מוגדרים משנת 2010 על פי קבוצות מחיר, אלא על השלטון המקומי 1691 .
פי עלותם בלבד, וכי החלוקה לפי קבוצות רכב משמשת מאז שנת 2010 , את משרד הרישוי בלבד.
משרד מבקר המדינה מעיר כי בעסקת ל יסינג תפעולי נכללים כל התשלומים לחברת ההשכרה, ולא רק מחיר המחירון של כלי הרכב, וממילא מחירה בדרך כלל גבוה ממחיר המחירון.
אשר לאישור שניתן למועצה המקומית להבים - האישור החריג ניתן לה לפי בקשתה לרכישת רכב בשנת 2007 , ואין לראות בו אישור גורף שאינו מוגבל בזמן ובתקופה.
אשר למועצה האזורית שומרון, הנחיות משרד הפנים מנובמבר 2004 קובעות במפורש כי "לא מאושרת בכל מקרה רכישת רכב בדירוג גבוה יותר מהדירוג שנקבע .
עוד יצוין כי משרד הפנים לא ביטל את הנחיותיו בנוגע לקבוצות המחיר של כלי הרכב אלא רק בתחילת שנת 2012 .
)(ראו להלן משרד מבקר המדינה העיר למשרד הפנים כי הוא לא נימק מדוע התיר למועצות המקומיות בנימינה -גבעת עדה ולהבים לרכוש כלי רכב בעלות גבוהה יותר, ומדוע לא ציין באישוריו את קבוצת כלי הרכב שממנה ניתן לרכוש את הרכב.
בסבב טלפוני שקיימה ב - 21.
08 אישרה מועצת עיריית רמת השרון את רכישתו של כלי רכב מסוג טויוטה קאמרי עבור ראש העירייה.
כלי רכב זה משתייך לקבוצת מחיר 6 , ועלותו הייתה 175,000 ש"ח20.
08 פנה ראש העירייה למנכ"ל משרד הפנים דאז לקבלת אישורו לרכישה בטענה כי הוא זקוק לכלי רכב זה בשל בעיות רפואיות וצירף אישור על כך.
08 הזמינה העירייה את כלי הרכב ושילמה עבורו את מלוא הסכום הנדרש.
הבדיקה העלתה, כי עיריית רמת השרון אמנם קיבלה אישור בכתב ממשרד הפנים לרכישת כלי רכב יקר יותר, אך זה ניתן ב- 28.
08 ,, לאחר שהרכב כבר נרכש והותנה באישור הרכיש ה במועצת העירייה.
המועצה אישרה את רכישת הרכב בינואר 2009 .
, זמן ניכר לאחר הרכישה עיריית רמת השרון מסרה בדצמבר 2012 כי הרכב נרכש לאחר קבלת אישור טלפוני של משרד הפנים, אלא ש"האישור בכתב הגיע לאחר אישור מועצת העיר.
ככל הנראה, העיכוב בהמצאת האישור נבע בשל תקלה טכנית מצד משרד הפנים".
העירייה מסרה עוד כי "עלות הרכב עמדה בתוך טווח 15% המותרים לראש הרשות כאשר ראש העיר נושא מכיסו את הפרש השדרוג".
משרד מבקר המדינה מעיר כי מן הראוי היה שהרכב יירכש רק לאחר שיתקבל בכתב אישור משרד הפנים לכך ולאחר אישור מועצת העירייה.
בינואר 2008 שכרה עיריית אור יהודה עבור ראש העירייה כלי רכב; הרכב נשכר לשלוש שנים בשיטת ליסינג תפעולי.
בהסכם נקבע כי העירייה תשלם בשנים 2008 -2010 דמי שכירות חודשיים קבועים על פי מכסה של 15,000 .
ק"מ לשנה בהסכם גם נקבע כי התעריף לחריגה ממכסת קילומטרים זו יהיה 0.
20 מחירו המלא של הרכב היה 200,000 ש"ח, אולם הוא נרכש בהנחה מיוחדת של 12.
בחישוב שעשתה חברת הליסינג התפעולי עלה כי בשלוש השנים שבהן היה הרכב ברשות ראש העירייה הוא חרג ב- 43,215 ק"מ מהמכסה שנקבעה בהסכם.
בשל חריגה זו שילמה העירייה לחברה 10,803 .
בפברואר 2012 כתב מנכ"ל משרד הפנים לראשי הרשויות המקומיות כי "לאור השינוי במחירוני הרכבים לשנת 2012 .
עודכנו מחירי הרכבים אותם רשאים לקנות נבחרי הרשויות המקומיות המכהנים בשכר", כמפורט להלן: 1694 דוח שנתי63ג .
(א) עבור ראש הרשות המקומית - רכב שמחירו עד 175,000 .
ש"ח (ב) עבור סגן ראש רשות מקומית - רכב שמחירו עד 162,000 .
ש"ח (ג) עבור נבחר בשכר שלו ארבעה ילדים או יותר בני פחות מ -21 - רכב משפחתי בעל שבעה מקומות שנפח המנוע שלו עד 2,000 סמ"ק, ומחירו עד 165,000 .
ש"ח במכתבו של מנכ"ל משרד הפנים אין כל אזכור לסייגים שהוטלו על ראשי הרשויות בכל הנוגע לקבוצות המחיר, וכמו כן הותר בו לראשונה לרכוש רכב צמוד עבור סגן ראש רשות מקומית (בעניין זה ראו להלן).
עוד יצוין כי מנכ"ל משרד הפנים לא דן במכתבו זה בכלי רכב שנשכרו בשיטת ליסינג תפעולי.
מחירו של כלי הרכב המושכר בשיטה זו משתנה, וככל שמכסת הקילומטרים השנתית הנקבעת בהסכם בין הרשות המקומית ובין חברת ההשכרה גבוהה יותר, מחיר השכרת הרכב גבוה יותר.
נוסף על כך, במחיר השכרת כלי הרכב בשיטה זו גם מרכיבים נוספים, כגון עלות הביטוחים לכלי הרכב, עלות הטיפולים השוטפים בהם ועוד.
משרד מבקר המדינה העיר למשרד הפנים כי שכירת רכב בשיטת ליסינג תפעולי עלולה להיות יקרה יותר מר כישת כלי רכב, מאחר שכלי הרכב הנרכש עתיד להימכר והכסף ממכירתו ייכנס לקופת הרשות.
לפיכך על משרד הפנים לקבוע מהו הסכום המרבי שלרשות מקומית מותר להוציאו לשם רכישת רכב בשיטת ליסינג תפעולי.
משרד הפנים מסר בתשובתו באוקטובר 2012 למשרד מבקר המדינה כי האחריות לבחינת הכדאיות הכלכלית של עסקה מוטלת על הרשות המקומית ולא על משרד הפנים, שכן השיקול הכספי הצר אינו השיקול היחיד, ולעתים אף אם העסקה יקרה יותר, היא כדאית לרשות המקומית; משרד הפנים רק קובע בתיאום עם מרכז השלטון המקומי את רמת היוקרה של כלי הרכב שניתן לקנות או לשכור בהתאם לרמת התפקיד.
משרד מבקר המדינה מעיר למשרד הפנים כי הוא לא הסביר כיצד ייתכן שעסקה יקרה יותר מרכישת כלי רכב תהיה כדאית יותר.
לדעת משרד מבקר המדינה, בבחינת הכדאיות של שכירת רכב בשיטת "ליסינג" המרכיב הכספי הוא המרכיב העיקרי.
לפיכך על משרד הפנים לקבוע את סכום ההוצאה המותרת לשם כך בהתחשב במאפיינים נוספים שניתן לשקלל, כגון מקומה של הרשות ומרחקה ממרכז הארץ, גודל שטח השיפוט שלה ומגבלות רפואיות של מקבל כלי הרכב.
החזקת רכב צמוד עבור ראש עירייה לאחר שתמה תקופת כהונתו לפי חוזר מנכ"ל משרד הפנים ממאי 2004 , ראש רשות או סגנו בשכר שאושר לו רכב צמוד יהיה זכאי להשתמש בו או ברכב חלופי שהרשות תעמיד לרשותו במשך חודש אחד מיום פרישתו, על מנת לאפשר לו לרכוש כלי רכב משלו.
נמצא כי עיריית רהט העמידה לרשותו של ראש העירייה לשעבר מר טלאל אלקרינאווי רכב שכור לפרק זמן של כ-55 יום, מיום 20.
09 , בעלות כוללת של כ- 13,000 .
ש"ח השלטון המקומי 1695 .
תשלום על תיקון נזקים שנגרמו לכלי רכב צמוד הנחיות משרד הפנים שעניינן החזקת רכב צמוד של ראש הרשות וסגניו בשכר אינן עוסקות בתשלום על נזקים שנגרמו לכלי הרכב הצמוד של ראש הרשות או של סגניו בשכר.
לעומת זאת, בחוזר מנכ"ל מס' 450 שהפיץ מרכז השלטון המקומי בקרב הרשויות המקומיות בינואר 2007 , נכללו הוראות החשב הכללי במשרד האוצר (להלן - החשכ"ל) למשרדי הממשלה, ולפיהן עובד שלרשותו יועמד רכב צמוד ולרכבו נגרם נזק בשל תאונה, ישלם בעקבות התאונה הראשונה עד מחצית מסכום ההשתתפות העצמית של המדינה, ומהתאונה השנייה ואילך ישלם עד מלוא הסכום.
על פי הוראת תכ"ם, "נזק" או "תאונה" משמעותם "נזק שנגרם בעקבות אירוע תאונתי מכל סוג שהוא, למעט במקרה שהנזק נגרם על ידי צד ג' אשר פרטיו ידועים וניתן לאתרו ולפעול מולו לקבלת החזר כספי"21.
יצוין כי בחוזר מס' 451 של מנכ"ל מרכז השלטון המקומי מפברואר 2007 הונחו הרשויות המקומיות לפעול לפי שיקול דעתן כאשר נגרם נזק לרכב צמוד שהועמד לרשותו של עובד.
לאחר סיום תקופת כהונתו של מר טלאל אלקרינאווי חייבה אותו עיריית רהט ארבע פעמים בהשתתפות עצמית בשל גרימת נזק לכלי הרכב בתקופת כהונתו.
בפעם הראשונה, בשנת 2008 , שילמה העירייה 845 ש"ח וחייבה את מר אלקרינאווי בהשתתפות עצמית של 317 ש"ח (כ -38% מעלות הנזק); בפעם השנייה שילמה 895 ש"ח וחייבה אותו ב-671 ש"ח (כ-75% מעלות הנזק); בפעם השלישית ובפעם הרביעית, באוגוסט ובספטמבר 2009 , שילמה 3,873 ש"ח בסך הכול וחייבה את מר אלקרינאווי ב- 1,200 ש"ח, כ-30% בלבד מסכום ההשתתפות העצמית.
בפעם הראשונה ובפעם השנייה פעלה העירייה כאילו מדובר בתאונה, אף שלא דיווחה על כך לרשויות המוסמכות, ואף שלא נמצא במסמכיה פירוט הנזק שנגרם למכונית.
נמצא כי הנזק שנגרם לכלי הרכב לפחות בפעם השלישית ובפעם הרביעית לא היה בעקבות "אירוע תאונתי" כמשמעו בהוראת תכ"ם, אלא בגלל השחתתו בעת שהיה ברשותו של מר אלקרינאווי.
משרד מבקר העירייה העיר לעיריית רהט כי על פי הוראת תכ"ם, ההשתתפות העצמית של הרשות המקומית תהיה עבור נזק שנגרם בעקבות תאונה בלבד, ובתנאי שלא ידועה זהותו של גורם הנזק.
מאחר שבפעם השלישית ובפעם הרביעית לא היה מדובר בתאונה, וזהותו של גורם הנזק ידועה - לפיכך על העירייה לדרוש ממר אלקרינאווי שיישא במלוא העלות של תיקון הנזקים.
הבדיקה העלתה כי בשנים 2008 -2011 שילמה המועצה האזורית שומרון לחברת השכרה 17,200 ש"ח, בשל נזקים שנגרמו ב -16 תאונות דרכים קלות לכלי הרכב ששכרה עבור ראש המועצה, ראש המועצה לשעבר, שני סגני ראש המועצה ועוזר ראש המועצה.
שבע מ-16 ,התאונות היו של ראש המועצה מר גרשון מסיקה ועלות השתתפותה של המועצה בתשלום הנזקים שנגרמו בהן הסתכמה בכ- 6,600 ש"ח (ממשכורתו של ראש המועצה נוכו772 .
21 )הוראת תכ"ם (תקנות כספים ומשק 2-07.
06 בנושא "רכב ממשלתי: נזקים לרכב ממשלתי - תאונות"; הוראת תכ"ם מ- 11.
5 בעניין השתתפות עצמית בנזקים לרכב ממשלתי.
שתי ההוראות נכנסו לתוקף ב- 1.
המועצה מסרה בתשובתה ביולי 2012 כי זה שנים היא מקיימת, באמצעות ועדת הרכב שלה, נוהל דיון וחיוב בגין נזקים ותאונות לרכבי המועצה, ומחייבת או פוטרת את הנהג לפי "שיקול דעתה ועפ"י הקריטריונים בנוהל המועצתי".
בנובמבר 2012 מסרה המועצה עוד כי לפי הנוהל האמור, "במקרה של רשלנות יחויב מחזיק הרכב בנזק.
כאשר עלות הנזק הינה עד גובה של ההשתתפות השלטון המקומי 1697 .
העצמית, יחויב מחזיק הרכב מ-30% מערך חיוב המועצה, ועד תשלום של 1,000 ש"ח (תלוי בהיסטורייתהנהג ובהחלטת גזבר המועצה)".
משרד מבקר המדינה מדגיש כי למרות בקשותיו ולמרות הבטחותיה של המועצה, היא לא המציאה לו פרוטוקולים מהדיונים שבהם עסקה ועדת הרכב של המועצה בדיון וחיוב בגין נזקים ותאונות שנגרמו לכלי הרכב של נבחריה ושל עוזר ראש המועצה.
לדעת משרד מבקר המדינה, בהיעדר הנחיות של משרד הפנים או נוהל מטעמו המסדירים את סוגיית הנזקים הנגרמים לכלי הרכב הצמודים של ראש הרשות, סגניו ובעלי תפקידים בכירים אחרים ברשות, מן הראוי היה כי המועצה האזורית שומרון תפנה למשרד הפנים לקבלת הנחיותיו בעניין זה או תנהג על פי הוראו ת החשכ"ל, המצוינות גם בחוזר מנכ"ל מרכז השלטון המקומי מס' 450.
משרד הפנים מסר בתשובתו כי העניין ייבחן במסגרת הכנת חוזר מנכ"ל חדש האמור להתפרסם בחודשים הקרובים.
החזקת רכב צמוד עבור סגני ראשי המועצות האזוריות הגלבוע ושומרון לפי הנחיות משרד הפנים שהיו תקפות ע ד פברואר 2012 , רשות מקומית שאוכלוסייתה מונה עד 100,000 תושבים תהיה רשאית לשלם לסגנים בשכר קצובת החזקת רכב בלבד ("רכב אישי").
החזר ההוצאות הקבועות יחושב לפי רמת ניידות ד', והחזר ההוצאות המשתנות יחושב לפי תעריף שקבע החשכ"ל לעובדי המדינה עבור נסיעה בדרכים רגילות.
הבדיקה העלתה כי המועצה האזורית הגלבוע, שאוכלוסייתה מונה כ- 25,000 תושבים, לא נהגה לפי הנחיות משרד הפנים והעמידה לרשות שני הסגנים רכב צמוד מסוג מזדה 3 שנרכש בשיטת ליסינג תפעולי.
בהסכם שנחתם עם חברת ההשכרה נקבע כי מכסת הקילומטרים החודשית תהיה 3,333 ק"מ, ועל כל ק"מ של חריגה ממכסה זו תשלם המועצה 0.
ש"ח הועלה כי עלות החזקת הרכב של אחד מהסגנים בשנים 2008 -2010 ,(שכירות דלק, ביטוחים ועוד) הסתכמה בכ- 422,000 ש"ח, כ- 112,000 ש"ח יותר מהעלות שהייתה נושאת בה המועצה לו שילמה לסגן קצובת החזקת רכב כנקבע בהנחיות.
עוד הועלה כי בשנת 2010 שילמה המועצה כ- 78,200 ש"ח בשל חריגה של שני הסגנים בכ- 52,800 קילומטרים ממכסת הקילומטרים השנתית שנקבעה בהסכם עם חברת ההשכרה.
בשנת 2011 שילמה המועצה כ- 59,300 .
ש"ח בגלל חריגה נוסף על כך, הועלה כי המועצה לא קיימה מעקב שוטף אחר נסיעותיהם של שני הסגנים, אלא רישום שנתי בלבד, ולפיכך רק בסוף השנה התברר לה כי עליה לשלם לחברת ההשכרה סכום גדול בשל החריגה.
המועצה האזורית הגלבוע מסרה בתשובתה מיוני 2012 כי שני הסגנים משמשים בה, נוסף על תפקידם כסגנים, בתפקידים בכירים - האחד משמש ראש מינהל שירות לתושב, והאחר ראש מינהל לפיתוח.
בשל תפקידיהם אלה הם זכאים, "ככל נושאי המשרה ובעלי חוזה בכירים, לרכב צמוד", וכי לולא נשאו בתפקידים האמורים "היה על המועצה להעסיק שני אנשים אחרים שימלאו תפקידים אלה" ולשלם להם שכר ותנאים נלווים, לרבות העמדת רכב צמוד לרשותם.
משרד מ בקר המדינה העיר למועצה כי אם לדעתה הנחיותיו של משרד הפנים אינן נותנות מענה מספק, היה עליה לפעול בשיתוף פעולה עמו לשינוין, או לבקש ממנו אישור חריג לפעול שלא על פיהן.
שטח שיפוטה של המועצה אמנם גדול, אך הוא הדין לגבי שטחן של מרבית המועצות האזוריות, ויש להניח כי משרד הפנים היה ער לכך בטרם פרסם את הנחיותיו, ובכל זאת לא נקבע בהנחיות כי סגני ראשי המועצות האזוריות זכאים לרכב צמוד.
הבדיקה העלתה כי גם המועצה האזורית שומרון, שאוכלוסייתה מונה כ - 28,000 תושבים, שכרה בשנת 2010 , למרות הנחיות משרד הפנים, כלי רכב בשיטת ליסינג תפעולי לשלוש שנים עבור שני הסגנים של ראש המועצה.
כלי הרכב הם מדגם הונדה סיוויק, בעלי נפח מנוע של 1,800 סמ"ק ומשתייכים לקבוצה4 .
סכום העסקה הכולל לכל כלי רכב היה כ- 167,000 ש"ח.
באוקטובר 2010 פנתה המועצה למשרד הפנים בבקשה כי יאשר לה לשלם לסגן ראש המועצה המועסק במשרה חלקית (40% משרה) החזר הוצאות משתנות בשיעור של 100% , ואילו משרד הפנים אישר לה להעמיד לרשות הסגן רכב צמוד "בשל תחומי פעילותו המגוונים במועצה"22 .
המועצה לא ביקשה אישור לרכישת רכב צמוד לסגן האחר בתשובתה למשרד מבקר המדינה בעניין זה מסרה כי היא סבו רה שסגן ראש המועצה האזורית שומרון, שהיא "בין המועצות הגדולות בארץ מבחינת שטח ומבחינת מס' התושבים", זכאי לרכב צמוד.
החלופה לכך (החזר הוצאות משתנות) לדבריה איננה כלכלית, ואם אישר משרד הפנים לשכור רכב צמוד עבור סגן ששיעור משרתו 40% לסגן במשרה]קל וחומר[ "ק"ומלאה".
משרד מבקר המדינה מעיר למשרד הפנים כי לא ברור מדוע אישר להעמיד לרשות סגן ראש המועצה רכב צמוד, אף שהמועצה ביקשה רק להגדיל את שיעור ההוצאות המשתנות המשולמות לו, וכי מתן האישור אינו מתיישב עם הנחיותיו.
תשלום חיוב של ראש המועצה לשעבר בינואר 2006 אישרה מליאת המועצה המקומית בנימינה-גבעת עדה תקציב בסך 125,000 ש"ח לרכישת רכב חדש עבור ראש המועצה דאז מר אריה זיתוני, אך מחירו הכולל של כלי הרכב שרכשה עבורו בפברואר 2006 היה 171,000 .
ש"ח במאי 2010 החליטה הוועדה לחיוב אישי במשרד הפנים, לאחר שקיימה שימוע לראש המועצה לשעבר, כי הוא יחויב להשיב לקופת המועצה 18,000 ש"ח בשל החריגה מתקציב המועצה שאושר לרכישת רכב חדש.
ואולם רק בנובמבר 2011 , לאחר שנה וחצי, פנה הממונה על חיוב אישי במשרד הפנים לראש המועצה המקומית בדרישה לחייב את מר אריה זיתוני בסכום האמור.
בתחילת דצמבר 2011 פנתה גזברית המועצה לראש המועצה לשעבר בדרישה להפקיד 18,000 ש"ח בקופת המועצה.
בינואר 2012 פנתה גזברית המועצה למשרד עורכי דין שמעסיקה המועצה וציינה כי ראש המועצה לשעבר אינו מעוניין .
22 לפי בקשת המועצה, הוא מכהן כדירקטור בשתי חברות שבבעלות המועצה, חבר בהנהלת המתנ"ס, נציג באיגוד ערים לכבאות ואחראי לאזור צפון השומרון.
לשלם, אף שעודכן כי הגזברית פעלה לפי הנחיית היחידה לחיוב אישי.
הגזברית הוסיפה כ י "יתכן שכדאי.
בפברואר 2012 שוב פנתה הגזברית למשרד עורכי הדין וציינה כי "הנושא טרם טופל", אך עד מאי 2012 טרם הוצא מכתב התראה.
משרד מבקר המדינה העיר למועצה המקומית בנימינה -גבעת עדה כי סיבת התמהמהותה בהוצאת מכתב התראה לראש המועצה לשעבר אינה ברורה, וכי עליה להשלים את פעולות האכיפה בעניינו לפי הנחיותיה של הוועדה לחיוב אישי.
המועצה המקומית מסרה בדצמבר 2012 כי השיהוי מאז החלטת הוועדה מקורו במשרד הפנים, שכן החלטת הוועדה הובאה לידיעת המועצה רק כשישה חודשים לאחר שהתקבלה, ומאז פועלת המועצה לגב יית החוב.
עוד מסרה המועצה כי משרד הפנים הודיע לה באוגוסט 2012 כי הוא פנה אל הממונה על המחוז כדי שזה יפעיל את סמכותו וימנה פרקליט לתבוע בשם הרשות את תשלום החוב שהושת על ראש המועצה לשעבר כחיוב אישי; הוצאות הליך הגשת התביעה יחולו על המועצה המקומית.
משרד הפנים מסר בתשובתו באוקטובר 2012 כי "בימים הקרובים" יפנה הממונה על המחוז למועצה המקומית ויודיעה כי היא נדרשת לתבוע את החוב, ולא - הוא ישתמש בסמכויות הנתונות לו בעניין זה.
בדצמבר 2012 , יותר משנתיים וחצי לאחר שהתקבלה החלטת הוועדה לחיוב אישי, טרם נגבה הסכום האמור מ ראש המועצה לשעבר, ואף לא סוכם עמו הסדר לתשלום חובו.
שימוש ברכב המועצה למטרות פרטיות בכללים למניעת ניגוד עניינים נקבע בין השאר כי "חבר מועצה.
לא יעשה שימוש ברכוש של הרשות המקומית, שלא בקשר למילוי תפקידו כחבר המועצה".
בספטמבר 2011 התקבלה במשרד מבקר המדינ ה תלונה ולפיה אחד מחברי מועצת בנימינה -גבעת עדה השתמש בכלי רכב של המועצה לצרכים פרטיים, באישורו של ראש המועצה.
בתלונה צוין כי "מדובר בעשרות רבות ואולי אף יותר של נסיעות פרטיות ליעדים שונים של חבר המועצה ברכבי המועצה".
דוח של מבקר המועצה מאוקטובר 2010 קבע כי רכב המועצה אכן נמסר לחבר המועצה לשימושו הפרטי, וכי לא נוהל ספר רכב המתעד את הנסיעות הפרטיות וממנו ניתן ללמוד על מטרותיהן, על יעדיהן, על מספרן ועל עלותן.
בסיכום בדיקתו לשימושו [ קבע מבקר המועצה כי "אין עוררין על כך שהרכב נמסר לחבר המועצה על פי אישור ]הפרטיראש המועצה לפחות מספר פעמים בשנים האחרונות".
בבדיקה שעשה משרד מבקר המדינה במועצה הועלה כי רכב המועצה נמסר בשנים 2009 ו- 2010 לשימושו הפרטי של חבר המועצה בשל אסון משפחתי שאירע לו בתקופת כהונתה הקודמת של המועצה.
עוד הועלה כי לא נעשה רישום בדבר מטרות הנסיעות, יעדיהן ומספרן.
המועצה המקומית מסרה בדצמבר 2012 כי חבר המועצה הגיש תצהיר, ובו נכתב שנשא בהוצאות חלק מהנסיעות שביצע, וכי היחידה לחיוב אישי במשרד הפנים סגרה תלונה אשר הוגשה לה בעניין זה.
משרד מבקר המדינה העיר למועצה המקומית בנימינה -גבעת עדה כי השימוש שעשה חבר המועצה ברכב המועצה לצרכיו הפרטיים אינו עולה בקנה אחד עם הכללים למניעת ניגוד עניינים של נבחרי הציבור ברשויות המקומיות.
על המועצה להפיק לקחים מהמקרה ולאסור על חברי המועצה להשתמש ברכוש הציבורי לצרכיהם הפרטיים, וכן לרשום בפירוט את מטרות הנסיעות של כלי הרכב שבבעלותה ואת יעדיהן.
השתתפות בהוצאות הטלפון הנייד של ראש רשות מקומית וסגניו בשכר בחוזר המנכ"ל ממאי 2004 נקבע כי ראש רשות מקומית שמספר תושביה עד 100,000 נפש יהיה זכאי להחזר חודשי של עד 550 ש"ח עבור שיחות בארץ ובחו"ל מטלפון ביתי ועד 1,000 ש"ח עבור שיחות מטלפון נייד.
סגניו יהיו זכאים להחזר חודשי של עד 350 ש"ח עבור שיחות מטלפון ביתי ועד 500 ש"ח עבור שיחות מטלפון נייד.
כל חריגה מסכומים אלה תנוכה משכרם של נבחרי הציבור.
הבדיקה העלתה כי שבע רשויות מקומיות לא פעלו לפי הנחיות חוזר מנכ"ל משרד הפנים ושילמו את חשבונות הטלפון הנייד של נבחרי הציבור במלואם.
להלן פרטים על חשבונות הטלפון הנייד החריגים ששילמו הרשויות המקומיות בשנים 2008 - 2011 עבור נבחרי הציבור23: .
23 מנכ"ל משרד הפנים הודיע למנכ"ל מרכז השלטון המקומי ביוני 2012 , כי עד לתיקון כולל של חוזרי המנכ"ל בנושא, לאור דוח קודם של משרד מבקר המדינה, הוא החליט לתקן ולהבהיר באופן מידי כמה הנחיות, ובכלל זה להוציא הנחיה בדבר הסרת מגבלת ההשתתפות בטלפון הנייד.
יצוין כי הנחיה זו הוצאה לאחר התקופה הנסקרת בביקורת ואינה חלה עליה.
עוד העלתה הבדיקה כי בדצמבר 2009 שילמה המועצה האזורית הגלבוע על שיחות שנעשו בחו"ל מהטלפון הנייד של ראש המועצה, מר דניאל עטר, אף שזה שהה באותה עת בארץ.
להלן התשובות שהתקבלו בעניין זה ותגובת משרד מבקר המדינה: 1.
המועצה האזורית הגלבוע מסרה בתשובתה כי היא לא נשאה בתשלום חשבונות הטלפון הביתיים של נבחרי הציבור, אף שעל פי ההנחיות יכלה לעשות כן, וכי היא לא חרגה מהסכום המרב י שהייתה משלמת לו נשאה הן בחשבונות הטלפון הביתי והן בחשבונות הטלפון הנייד שלהם, אלא אף חסכה בכספי המועצה.
עוד מסרה המועצה כי מהנחיות משרד הפנים עולה שראש הרשות וסגניו זכאים להחזר על הוצאות שיחות טלפון בחו"ל ממכשיר נייד נוסף המשמש אותם בנסיעותיהם לשם.